JAV lietuviai

Amerikos lietuviai – JAV gyvenantys išeiviai iš Lietuvos.

2000 m. JAV gyventojų surašymo duomenimis JAV gyveno 659 992 lietuvių kilmės žmonių.

Pasiskirstymas pagal valstijas:

Čikagoje ir jos apylinkėse gyvena daugiau lietuvių negu bet kuriame kitame JAV mieste. Lietuvių kilmės yra šie žymūs amerikiečiai: NFL legendos Johnny Unitas ir Dick Butkus, kino režisierius Robertas Zemeckis, politikas Richard Durbin, dainininkai Anthony Kiedis, P!nk ir Brandon Flowers, teniso legenda Vitas Gerulaitis, režisierius Jonas Mekas, Jurgis Mačiūnas, garsūs aktoriai Karolis Bučinskis, Jason Sudeikis bei John C. Reilly, arkivyskupas Paulius Marcinkus ir kt.

JAV lietuvių bendruomenė 

Tai tautiniu pagrindu veikianti nevyriausybinė organizacija, įkurta 1951 m. JAV.

JAV lietuvių bendruomenė priklauso Pasaulio lietuvių bendruomenei.

Organizacijos tikslas – suburti lietuvius ir lietuvių kilmės amerikiečius. Organizacinį branduolį sudaro 58 apylinkės, veikiančios 27 valstijose ir sostinėje Vašingtone.

Veikla 
 Organizuoja švietimo, kultūrinę, religinę, visuomeninę, socialinę ir kitokią veiklą
 Bendradarbiauja su kitomis lietuvių organizacijomis ir bendruomenėmis
 Informuoja nelietuvius apie įvykius, susijusius su lietuviais ir Lietuva
 Rūpinasi žmogaus ir pilietinių teisių apsauga
 Remia demokratijos bei ekonominių reformų vystymąsi Lietuvoje
 Palaiko ryšius su lietuviais už JAV ribų

Struktūra 
JAV lietuvių bendruomenę sudaro:
 Valdyba – vyriausiasis bendruomenės vykdomasis organas. Šiuo metu Krašto valdybos pirmininkas  - Arvydas Urbonavičius.
 Taryba – vyriausiasis bendruomenės organas. Tarybą sudaro prezidiumas ir komisijos. Šiuo metu prezidiumo pirmininkė – Nerija Orentienė.

Leidyba 
JAV lietuvių bendruomenė leidžia:
 „Lituanus“ – kultūros žurnalas, anglų kalba leidžiamas nuo 1954 m.
 „Bridges“ – 10 kartų per metus anglų kalba leidžiamas žurnalas, kuriame publikuojami įvairių, su lietuvių tauta susijusių temų straipsniai. Leidžiamas nuo 1975 m.
 „Eglutė“ – mėnesinis, spalvotas žurnalas vaikams, leidžiamas lietuvių kalba.
 „Pensininkas“ – mėnesinis leidinys vyresnio amžiaus lietuviams (žurnalo leidimas laikinai sustabdytas).
 „JAV Lietuvių Bendruomenės naujienos“ – JAV lietuvių bendruomenės žurnalas, leidžiamas nuo 2013 m. kas du mėnesius lietuvių kalba.

Kultūra 
Čikagoje veikia Čikagos lietuvių opera, įkurta 1956 m. Tai analogų neturintis reiškinys JAV, nes nei viena tautinė mažuma, net gerokai gausesnė, savo operos neturi.

1966 m. Vašingtone įsteigta lietuvių Šiluvos Švč. Mergelės Marijos koplyčia.

Literatūra 
 Užjūrio lietuviai: veidai ir vardai: fotografijų albumas / fotogr. Kazys Daugėla, Algimantas Kezys, Vytautas Maželis; sud. Antanas Skaisgiris. – Vilnius: Spauda, 1995. – 278 p.: iliustr. – ISBN 9986-485-09-6
 Jungtinių Amerikos Valstijų lietuviai: biografijų žinynas. – Vilnius: MELI, 1998–2002. – 2 t. – ISBN 5-420-01415-7
 T. 1: A-M. – 1998. – 715 p.: portr. – ISBN 5-420-01416-5
 T. 2: N-Ž. – 2002. – 615 p.: portr. – ISBN 5-420-01513-7
 Lietuvai ir lietuvybei: JAV Lietuvių Bendruomenės penkiasdešimtmetis / Bronius Nainys. – Chicago: JAV Lietuvių bendruomenės penkiasdešimtmečio sukakties minėjimo organizacinis komitetas, 2001. – 176 p.
 JAV LB penki dešimtmečiai, 1951–2002: auksinis jubiliejus / Balys Raugas. – Vilnius, 2003. – 799 p.: iliustr. – ISBN 9955-507-82-9
 Lietuvai ir lietuvybei: JAV lietuvių bendruomenės 50-metis / Bronius Nainys. – Vilnius, 2004. – 224 p.: iliustr. – ISBN 9955-592-33-8
 Arti… Už Atlanto / Sigita Narbutaitė-Lipovienė. – Ukmergė: Ukmergės žinios, 2004. – 103 p.: iliustr. – ISBN 9955-9545-5-8
 Lietuvių pėdsakai Amerikoje / Audronė Viktorija Škiudaitė. – Vilnius: JAV lietuvių bendruomenės kultūros taryba, 2006. – 807 p.: iliustr. – ISBN 9955-665-87-4
 Lietuvos laisvinimo keliu: Pasaulio lietuvių bendruomenės veiklos atspindžiai / Bronius Nainys. – Vilnius: Petro ofsetas, 2010. – 537 p.: iliustr. – ISBN 978-609-420-080-9
 JAV lietuvių kultūros keliuose / Marija Remienė. – Vilnius: Baltijos kopija, 2011. – 607 p.: iliustr. – ISBN 978-609-417-029-4

Nuorodos 
 JAV lietuvių bendruomenės svetainė
 Pasaulio lietuvių bendruomenės svetainė